Държавен вестник, бр. 9, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  9
(6) Телефонните разговори на лишените от 
свобода с техните защитници и повереници не 
се контролират.
(7) Телефонният разговор може да бъде 
прекъснат, ако не се спазва редът за провеж­
дането му.
Чл. 80. За забраните по чл. 86, ал. 2 ЗИНЗС 
началникът на затвора, поправителния дом или 
затворническото общежитие издава мотивирана 
писмена заповед.
Чл. 81. (1) В местата за лишаване от 
свобода се поощрява ползването на суми за 
задоволяване на лични нужди, получени като 
възнаграждение от трудова дейност или като 
награда на основание чл. 98, ал. 1, т. 4 ЗИНЗС.
(2) В случаите, когато лишените от свобо­
да не работят или не са изпълнили трудовите 
си норми по независещи от тях причини или 
ако след като са направени всички удръжки, 
остатъкът е по-малък от размера на една мини­
мална работна заплата, установена за страната, 
сумата или разликата може да бъде покрита 
от влога (личната сметка) на затворника или 
чрез изпратени отвън пари.
Чл. 82. (1) Лишените от свобода получават 
храни и предмети, които имат право да полз­
ват и държат при себе си, само по време на 
свиждане.
(2) Извънредна хранителна пратка се разре­
шава като награда, при ползване на свиждане 
или домашен отпуск.
(3) За новогодишните, коледните и велик­
денските празници, както и за празниците 
на регистрираните в Република България 
религиозни общности, обявени с решение на 
Министерския съвет за календарната година, 
лишените от свобода имат право да получат по 
една допълнителна хранителна пратка.
(4) Лишените от свобода чужди гражда­
ни – осъдени, подсъдими и обвиняеми, могат 
да получават и колетни пратки по пощата с 
храни и предмети, които имат право да ползват 
и държат при себе си.
(5) Хранителните пратки могат да съдържат 
до 5 кг хранителни продукти и до 5 кг сурови 
плодове и зеленчуци.
(6) Лишените от свобода могат да получават 
до 50 кутии цигари на месец.
(7) Разрешените лични вещи и хранителни 
продукти, които могат да получават, ползват 
и държат при себе си или на определените за 
целта места лишените от свобода, се определят 
със заповед на министъра на правосъдието.
Чл. 83. Лишените от свобода имат право да 
слушат радиопредавания и да гледат телевизия 
по ред, установен от началника на затвора или 
поправителния дом.
Чл. 84. (1) Мястото за сключване на граж­
дански брак между лишените от свобода се оп­
ределя от главния директор на ГДИН. Пътните 
разноски са за сметка на сключващите брак.
(2) След като са набавени необходимите 
документи, главният директор, началникът на 
затвора или поправителния дом не може да 
отложи сключването на брак от затворник за 
повече от един месец. По време на сключването 
на брака лишените от свобода имат право да 
носят собствено облекло.
(3) Служители от затвора или поправителния 
дом не могат да бъдат свидетели при сключване 
на брак на лишени от свобода.
Чл. 85. (1) За предотвратяване на престъп­
ления и нарушения в местата за лишаване от 
свобода се извършват обиск на затворниците и 
претърсване на жилищните, производствените 
и сервизните помещения.
(2) Обиските и претърсванията се извърш­
ват от надзорно-охранителния състав, а при 
необходимост се привличат и други служители.
Чл. 86. (1) Претърсване се извършва за­
дължително най-малко един път месечно по 
предварително утвърден от началника на затвора 
или поправителния дом план.
(2) По заповед на началника на затвора, на 
поправителния дом, на затворническото обще­
житие, на заместник-началника на затвора по 
режимна и надзорно-охранителна дейност, на 
инспектора по надзорно-охранителна дейност, 
а в тяхно отсъствие на ръководителя на де­
журната част, при необходимост се извършват 
допълнителни обиски и претърсвания.
Чл. 87. (1) При извършване на обиск и пре­
търсване, както и при проверка на личните вещи 
на лишените от свобода се съставя протокол 
от служителите, които са ги извършили, неза­
висимо дали са намерени или не неразрешени 
вещи и предмети.
(2) Екземпляр от протокола се предоставя 
на обискираното лице и на обитателите на 
претърсеното помещение.
(3) Намерените при извършване на обиск 
и претърсване пари и вещи, чието държане 
не е разрешено, се изземват. Лицата, които са 
извършили обиска или претърсването, съставят 
протокол за изземването в четири екземпляра 
и в присъствието на поемни лица. Единият от 
екземплярите се предава на лишения от сво­
бода, вторият се прилага към иззетите пари 
и вещи, третият – към досието, а оригиналът 
остава към кочана.	
(4) Лишените от свобода, настанени в за­
ведения от закрит тип, не могат да държат в 
себе си пари.
Чл. 88. (1) По отношение на служителите 
от ГДИН и териториалните є служби и граж­
даните, които влизат в местата за лишаване от 
свобода, се използват технически средства за 
контрол, включително аудио-визуални системи.
(2) Обиск на служители и посетители се 
извършва по заповед на началника на съот­
ветното място за лишаване от свобода, когато